Հայաստանի նախագահը Սանկտ Պետերբուրգ ժամանած պետությունների ղեկավարների հետ կմասնակցի Պետրոս Առաջինի արձանի մոտ անցկացվող Սանկտ Պետերբուրգի 300-ամյակին նվիրված հանդիսավոր արարողությանը, կայցելի Իսահակեւսկի տաճար, Մարինյան թատրոնում ներկա կգտնվի գալա համերգին։ Ռոբերտ Քոչարյանը կլինի նաեւ Եկատերինյան պալատում, պետական Էրմիտաժում, Կոնստանտինյան պալատում, կմասնակցի Նեւայի վրա տոնակատարության բացմանը։